pythainlp/thai-wiki-dataset-v4 huggingface dataset:
การเลือกตั้งทั่วไปในประเทศมาเลเซีย พ.ศ. 2556

ประเทศมาเลเซียจัดการเลือกตั้งทั่วไปขึ้นเมื่อวันที่ 5 พฤษภาคม 2556 หลังนายกรัฐมนตรีประกาศยุบสภาผู้แทนราษฎรเมื่อวันที่ 3 เมษายน 2556 โดยมีการเลือกตั้งสมาชิกสภาผู้แทนราษฎร และสมาชิกสภานิติบัญญัติรัฐ 12 จาก 13 รัฐ (ยกเว้นรัฐซาราวัก) หลังธรรมเนียมปฏิบัติที่เริ่มตั้งแต่ปี 2547 ให้จัดการเลือกตั้งเหล่านี้พร้อมกัน 
พรรครัฐบาล แนวร่วมแห่งชาติ (BN) ที่ครอบงำโดยพรรคอัมโนของนายกรัฐมนตรีนาจิบ ราซะก์ ได้รับเสียงข้างมาก แม้พรรคปากาตัน รักเกียตที่ตั้งโดยพรรคการเมืองฝ่ายค้านสามพรรค จะได้รับเสียงจากประชาชนมากที่สุด ทั้งนี้ เพราะที่นั่งมิได้จัดสรรตามสัดส่วน แต่ในระดับเขตเลือกตั้ง ตามระบบแบ่งเขตคะแนนสูงสุด (first-past-the-post system) อย่างไรก็ดี พรรคฝ่ายค้านมีที่นั่งในสภาเพิ่มขึ้นเล็กน้อย ขณะที่พรรครัฐบาลเสียที่นั่งเล็กน้อย
อุบัติการณ์ยู-2 พ.ศ. 2503

อุบัติการณ์ยู-2 เกิดขึ้นระหว่างสงครามเย็นเมื่อวันที่ 1 พฤษภาคม 2503 ในสมัยประธานาธิบดีดไวต์ ไอเซนฮาวร์แห่งสหรัฐอเมริกา และนีกีตา ครุชชอฟแห่งโซเวียต เมื่อเครื่องบินสายลับยู-2 ของสหรัฐถูกยิงตกเหนือน่านฟ้าของสหภาพโซเวียต
ทีแรก รัฐบาลสหรัฐปฏิเสธจุดประสงค์และภารกิจของเครื่องบินดังกล่าว แต่หลังจากนั้นถูกบังคับให้ยอมรับบทบาทของมันเป็นอากาศยานเฝ้าตรวจลับเมื่อรัฐบาลโซเวียตนำเสนอซากสมบูรณ์ของเครื่อง และนักบินผู้รอดชีวิต แฟรนซิส แกรี พาวเวอส์ เช่นเดียวกับภาพถ่ายของฐานทัพในรัสเซียที่พาวเวอส์ถ่าย อุบัติการณ์ดังกล่าวเกิดขึ้นราวสองสัปดาห์ก่อนการประชุมสุดยอดตะวันออก-ตะวันตกที่มีกำหนดในอีกสองสัปดาห์ในกรุงปารีส และอุบัติการณ์นี้นำมาซึ่งความอับอายใหญ่หลวงของสหรัฐอเมริกา และทำให้ความสัมพันธ์กับสหภาพโซเวียตเสื่อมลง พาวเวอร์สถูกพิพากษาลงโทษฐานจารกรรมและถูกตัดสินจำคุกสามปีและใช้งานหนักอีกเจ็ดปี แต่เขาได้รับปล่อยตัวเมื่อวันที่ 10 กุมภาพันธ์ 2505 ระหว่างการแลกเปลี่ยนนักโทษกับนายทหารรัสเซีย รูดอล์ฟ เอเบล
รายชื่อวันสำคัญของรัสเซีย

รายชื่อวันสำคัญของรัสเซีย
ชาวรัสเซียชื่นชอบวันหยุดเฉลิมฉลองมาก โดยชาวรัสเซียร่วมเฉลิมฉลองวันสำคัญอื่น ๆ ของชาวโลกเช่นกัน เช่น วันวาเลนไทน์ วันคริสต์มาส (ทั้งคาทอลิกและออร์ธอดอกซ์) วันเมษาหน้าโง่ วันฮาโลวีน ฯลฯ วันหยุดของรัสเซียหากตรงกับวันหยุดสุดสัปดาห์ก็จะมีการหยุดชดเชยเช่นเดียวกับในประเทศไทย ช่วงวันหยุดยาว เช่น เทศกาลปีใหม่ ชาวรัสเซียมักเดินทางไปต่างประเทศหรือต่างเมืองและพักผ่อน ส่วนวันหยุดอื่น ๆ คนส่วนใหญ่มักเดินทางไปดาช่า (dasha) หรือบ้านพักต่างอากาศนอกเมือง
เนบิวลาถ้ำ

เนบิวลาถ้ำ  มีอีกชื่อหนึ่งว่า Sh2-155 หรือ Caldwell 9 เป็นเนบิวลาสลัวและสว่างกระจายมากภายในที่ซับซ้อนของเนบิวลาขนาดใหญ่ที่มีการปล่อยแก๊สเรือนกระจก และสะท้อนเหมือนหมอกมืด ตั้งอยู่ในกลุ่มดาวซีฟิอัส
โรดริโก ปาลาซิโอ

โรดริโก เซบัสเตียน ปาลาซิโอ อัลกัลเด (เกิดเมื่อวันที่ 5 กุมภาพันธ์ ค.ศ. 1982) เป็นนักฟุตบอลชาวอาร์เจนตินา ปัจจุบันเล่นให้กับสโมสรฟุตบอลอินเตอร์มิลานในเซเรียอา และฟุตบอลทีมชาติอาร์เจนตินา ตำแหน่งกองหน้า
แหล่งข้อมูลอื่น.
กลีเซอ 876 อี

กลีเซอ 876 อี  เป็นดาวเคราะห์นอกระบบที่โคจรรอบดาวฤกษ์ กลีเซอ 876 ตั้งอยู่ในกลุ่มดาวคนแบกหม้อน้ำ มันมีอยู่ในคลื่นลาปลาซ 1:2:4 ที่มีดาวเคราะห์ กลีเซอ 876 ซี และกลีเซอ 876 บี วงโคจรของดาวเคราะห์ e ในแต่ละดาวเคราะห์ b ทั้งสองวงโคจรสมบูรณ์ของดาวเคราะห์ และดาวเคราะห์ C สมบูรณ์ทั้งสี่
อัครพันธบริกร

อัครพันธบริกร  คือนักบวชระดับสูงในศาสนาคริสต์บางนิกาย เช่น โรมันคาทอลิก แองกลิคัน และออร์ทอดอกซ์ ในสมัยกลางยุครุ่งโรจน์ถือว่าอัครพันธบริกรเป็นตำแหน่งสูงสุดในมุขมณฑลรองจากมุขนายก อัครพันธบริกรอาจมีอาณาเขตในปกครองเรียกว่าเขตอัครพันธบริกร (archdeaconry) ซึ่งเป็นเขตย่อยในมุขมณฑล
ประวัติ.
ตำแหน่งอัครพันธบริกรมีต้นกำเนิดมาจากตำแหน่ง "diaconus episcopi" ที่มีมาตั้งแต่ก่อนคริสต์ศตวรรษที่ 3 เป็นตำแหน่งที่มุขนายกเลือกมาจากพันธบริกร ให้ทำหน้าที่ช่วยเหลืองานด้านการบริหารมุขมณฑล การดูแลผู้ยากไร้ และปกครองดูแลพันธบริกรองค์อื่น ๆ จนราวคริสต์ศตวรรษที่ 4 - 8 ตำแหน่งอัครพันธบริกรจึงปรากฏอย่างชัดเจนในฐานะผู้ปกครองดูแลนักบวชในบังคับบัญชา ต่อมาอัครพันธบริกรถูกลดบทบาทลงเมื่อมีการแต่งตั้งตำแหน่งอื่นขึ้นมาทำหน้าที่แทน เช่น อุปมุขนายก
โรมันคาทอลิก.
ในคริสตจักรโรมันคาทอลิก อัครพันธบริกรคือบาทหลวงซึ่งเป็นเจ้าหน้าที่ระดับสูงในมุขมณฑล ทำหน้าที่เป็นตัวแทนของมุขนายกในการปกครองเขตแพริชและโบสถ์ต่าง ๆ ปัจจุบันตำแหน่งนี้ถูกยกเลิกไปแล้ว และอำนาจหน้าที่ของอัครบริกรก็ถูกโอนย้ายไปให้อุปมุขนายก ผู้ช่วยมุขนายก วิคาร์ฟอเรน ดีน และอาร์ชพรีสต์แทน
ออร์ทอดอกซ์.
ในศาสนาคริสต์ตะวันออก อัครพันธบริกรคือพันธบริกรระดับสูงในแต่ละมุขมณฑล สำหรับตำแหน่ง “อัครพันธบริกร” นี้ จะเป็นตำแหน่งที่ใช้เรียกพันธบริกรที่ถวายตัวเป็นนักพรต สำหรับพันธบริกรที่สมรสระดับสูงสุดจะเรียกว่า “ปฐมพันธบริกร” 
อัครพันธบริกรมีหน้าที่ควบคุมดูแลการจัดพิธีกรรมต่าง ๆ ให้ดำเนินไปอย่างเรียบร้อย อัครพันธบริกรจึงมักติดตามมุขนายกไปปฏิบัติศาสนกิจตามที่ต่าง ๆ และอาจทำหน้าที่เป็นเลขานุการหรือผู้ช่วยของมุขนายกนั้นด้วย
กลีเซอ 581 เอฟ

กลีเซอ 581 เอฟ  เป็นดาวเคราะห์นอกระบบที่ไม่ได้รับการยืนยันในระบบดาวเคราะห์กลีเซอ 581 ตั้งอยู่ในกลุ่มดาวคันชั่ง อยู่ห่างจากโลกประมาณ 20 ปีแสง หรือ 120 ล้านล้านไมล์ เป็นดาวเคราะห์ที่ 5 ที่พบในระบบและที่ 6 ที่รู้จักกันตามลำดับจากดาวเคราะห์ ค้นพบในวันที่ 29 กันยายน ค.ศ. 2010
เอชดี 69830 บี

เอชดี 69830 บี  เป็นดาวเคราะห์นอกระบบที่มีมวลเนปจูน หรือ ซูเปอร์เอิร์ธ ที่โคจรรอบดาวฤกษ์เอชดี 69830 ดาวเคราะห์ดวงนี้มีมวล 10 เท่า มากกว่าโลก ทำให้มันมีขนาดใหญ่น้อยที่สุดในระบบ นอกจากนี้ยังมีวงโคจรที่ค่อนข้างใกล้กับดาวฤกษ์แม่ของตนและใช้เวลา 82/3 วันในการโคจร เป็นดาวเคราะห์หินไม่ใช้ดาวแก๊สยักษ์
คาร์ลี เร เจปเซน

คาร์ลี เร เจปเซน (เกิด 21 พฤศจิกายน พ.ศ. 2528) เป็นนักร้องและนักแต่งเพลงชาวแคนาดาจากรัฐบริติชโคลัมเบีย ในปี พ.ศ. 2550 เธอได้อันดับที่ 3 ในการแข่งขัน "คะเนเดียนไอดอล" ฤดูกาลที่ 5 และเป็นส่วนหนึ่งใน "คะเนเดียนไอดอล" ท็อป 3 คอนเสิร์ตทัวร์ หลังจากการแข่งขัน "คะเนเดียนไอดอล" เธอได้เปิดตัวอัลบั้มเดี่ยวชุดแรก คือ "ทักออฟวอร์" ภายใต้ค่ายเพลงเมเพิลมิวสิกเรเคิดดิงส์ ในวันที่ 30 กันยายน พ.ศ. 2551 หลังจากนั้น 3 ปีต่อมา เธอได้ออกซิงเกิล "คอลมีเมบี" กับค่ายเพลง 604 ตามมาด้วยการออกเอ็กซ์เทนต์เพลย์ "คูรีโอซิตี" ในวันที่ 14 กุมภาพันธ์ พ.ศ. 2555 ต่อมาในเดือนกุมภาพันธ์ พ.ศ. 2555 จัสติน บีเบอร์ ได้ชักชวนเธอและผู้จัดการของเธอ มาเซ็นสัญญากับค่ายสคูลบอยเรเคิดส์ หลังจากที่ "คอลมีเมบี" มียอดผู้ชมบนยูทูบมากกว่า 500 ล้านครั้ง รวมไปถึงได้อันดับที่ 1 บนบิลบอร์ดชาร์ต 100 และคะเนเดียนฮอต 100 และอีก 19 ประเทศทั่วโลก ในปีเดียวกันนั้นเจปเซนได้ออก "คิส" เป็นอัลบั้มที่สอง ซึ่งประสบความสำเร็จเชิงพาณิชย์และขึ้นไปถึงสิบอันดับแรกในสหรัฐและแคนาดา ในปี พ.ศ. 2558 เจปเซนออกสตูดิโออัลบั้มที่สามชื่อ "อีโมชัน" ซึ่งได้แรงบันดาลใจจากดนตรียุค 80's และผสมผสานแดนซ์ป็อปกับซินท์ป็อป "อีโมชัน"ไม่ได้ประสบความสำเร็จเชิงพาณิชย์เท่า"คิส" แต่กลับได้รับเสียงชมเชยจากนักวิจารณ์ และติดอันดับอัลบั้มที่ดีที่สุดของปีของสื่อหลายเจ้า สตูดิโออัลบั้มที่สี่ของเจปเซนชื่อ "เดดดิเคเตต" ออกเผยแพร่วันที่ 17 พฤษภาคม พ.ศ. 2562
อาณัติแห่งสวรรค์

อาณัติแห่งสวรรค์  คือ ความชอบธรรมที่สวรรค์มอบให้แก่มนุษย์คนหนึ่ง ให้มีอำนาจในการปกครองประชาชน มีลักษณะใกล้เคียงกับแนวคิดเทวสิทธิราชย์ในปรัชญาการเมืองตะวันตก
ประวัติ.
ปลายราชวงศ์ซาง พระเจ้าโจ้วไม่ปกครองแผ่นดินอย่างสุจริต ทรงใช้จ่ายสุรุ่ยสุร่าย ผู้นำชนเผ่าโจวจึงร่วมกับผู้นำเผ่าอื่น ๆ โค่นล้มราชวงศ์ซางลง จีฟาหัวหน้าเผ่าโจวจึงก่อตั้งราชวงศ์ขึ้น สถาปนาตนเองเป็นพระเจ้าโจวอู่ ปฐมกษัตริย์แห่งราชวงศ์โจว แต่เนื่องจากพระเจ้าโจวอู่มาจากต่างเผ่า ทำให้ประชาชนในภาคกลางไม่ยอมรับความชอบธรรมของพระองค์ 
พระเจ้าโจวอู่ต้องการยืนยันความชอบธรรมในการปกครองแผ่นดิน จึงได้บัญญัติศัพท์ชุดหนึ่ง คือ “อาณัติแห่งสวรรค์” และ “โอรสแห่งสวรรค์” อาณัติแห่งสวรรค์ หมายถึงการที่สวรรค์ได้มอบหมายให้บุคคลหนึ่งมีสิทธิอำนาจในการปกครองแผ่นดิน ผู้ได้รับอาณัติสวรรค์ จึงมีสถานะเป็น “โอรสแห่งสวรรค์” เป็นสื่อกลางระหว่างสวรรค์กับประชาชนบนแผ่นดินโลก ผู้ที่จะได้รับอาณัตสวรรค์จะต้องมีคุณธรรม ปกครองราษฎรให้เป็นสุข
แนวคิดนี้เป็นที่ยอมรับอย่างมากในหมู่ประชาชน แม้สิ้นราชวงศ์โจวไปแล้ว พระมหากษัตริย์และจักรพรรดิจีนสมัยหลัง ๆ ยังคงอ้างความชอบธรรมจากอาณัติสวรรค์นี้สืบมา
การใช้.
การเมือง.
ลักษณะสำคัญของอาณัติสวรรค์อยู่ที่ผู้ได้รับจะต้องมีคุณธรรม เป็นที่ไว้วางใจของประชาชน และสามารถปกครองแผ่นดินให้เป็นสุข ผู้มีอาณัติสวรรค์อาจเป็นชายหรือหญิงก็ได้ อาจเป็นชาวต่างชาติ เป็นเด็ก คนสูงอายุ มาจากชนชั้นสูงหรือชนชั้นล่างก็ได้ เมื่อได้รับอาณัติสวรรค์แล้วย่อมเป็นที่ยอมรับนับถือและเชื่อฟังจากผู้อยู่ใต้การปกครอง
ชนชั้นล่างอย่างชาวนาที่อ้างการได้รับอาณัติสวรรค์จนสามารถปราบดาภิเษกเป็นจักรพรรดิได้ เช่น จักรพรรดิฮั่นเกาจู่ ปฐมจักรพรรดิราชวงศ์ฮั่น จักรพรรดิหมิงไท่จู่ ปฐมจักรพรรดิราชวงศ์หมิง เป็นต้น ชาวต่างชาติอย่างชาวมองโกลและชาวแมนจู แม้จะถูกชาวฮั่นมองว่าเป็นชนป่าเถื่อน แต่เมื่อชนเหล่านี้พิชิตจักรวรรดิจีนได้ ก็สามารถใช้อ้างอาณัติสวรรค์จนปกครองจักรวรรดิจีนได้เป็นเวลาหลายร้อยปี
นอกจากนี้ยังมีสตรีอ้างอาณัติสวรรค์ด้วย คือ จักรพรรดินีบูเช็กเทียน เดิมเป็นพระสนมในจักรพรรดิถังไท่จง ต่อมาขึ้นเป็นพระสนมเอกในจักรพรรดิถังเกาจง ได้ว่าราชการหลังม่าน จนที่สุดปราบดาภิเษกขึ้นเป็นพระจักรพรรดินีพระองค์แรก และพระองค์เดียวในประวัติศาสตร์จีน
ศาสนา.
นอกจากทางการเมืองแล้ว ทฤษฎีอาณัติสวรรค์ยังถูกใช้เพื่อเสริมสร้างความชอบธรรมในการเป็นผู้นำของบางศาสนาในประเทศจีนด้วย
ลัทธิอนุตตรธรรมเชื่อว่า “อาณัติสวรรค์” คือ อำนาจหน้าที่ที่พระแม่องค์ธรรมประทานแก่มนุษย์บางคน เพื่อให้ผู้นั้นมีสามารถถ่ายทอดเต๋าซึ่งเป็นวิถีนำพาเวไนยสัตว์กลับสู่สวรรค์เดิมได้ ในช่วงแรกผู้ได้รับอาณัติสวรรค์มีเพียงคนเดียว ได้รับยกย่องเป็น “ธรรมาจารย์” ของสำนัก และต้องอุทิศตนแบกรับกรรมแทนสรรพสัตว์ทั้งหลายที่ตนเองปกครอง
เมื่อถึงยุคของหลิว ชิงซวี พระธรรมาจารย์รุ่นที่ 16 เขาได้ตั้งตำแหน่งเตี่ยนฉวนซือขึ้น โดยถือว่าเป็นผู้มีอาณัติสวรรค์ สามารถถ่ายทอดเต๋าแทนพระธรรมาจารย์ได้ การตั้งเตี่ยนฉวนซือดำเนินมาจนถึงพระธรรมาจารย์รุ่นที่ 18 ซึ่งเป็นรุ่นสุดท้าย พระธรรมาจารย์ได้ตั้งเตี่ยนฉวนซืออาวุโสบางคนเป็น “เหล่าเฉียนเหริน” เพื่อให้มีอำนาจแต่งตั้งผู้อื่นเป็นเตี่ยนฉวนซือแทนธรรมาจารย์ได้ และเหล่าเฉียนเหรินยังตั้งตำแหน่ง “เฉียนเหริน” ขึ้น ให้ทำหน้าที่ตั้งเตี่ยนฉวนซือแทนเหล่าเฉียนเหรินได้ด้วย ทำให้ปัจจุบันมีเตี่ยนฉวนซือหลายคนในลัทธิอนุตตรธรรม
ลัทธิอนุตตรธรรมเชื่อว่าทั้งธรรมาจารย์ เหล่าเฉียนเหริน เฉียนเหริน และเตี่ยนฉวนซือ เป็นผู้ได้รับอาณัติสวรรค์จากพระแม่องค์ธรรม ทำให้เป็นผู้ศักดิ์สิทธิ์ มีวาจาสิทธิ์ มีอำนาจหน้าที่ถ่ายทอดเต๋า แบกรับหนี้กรรมแทนเวไนยสัตว์ในปกครองของตนได้
สุลต่านแห่งรัฐยะโฮร์

สุลต่านแห่งรัฐยะโฮร์ (ยาวี: سلطان جوهر) เป็นตำแหน่งผู้ปกครองของรัฐยะโฮร์ ประเทศมาเลเซีย ในอดีต สุลต่านมีอำนาจเด็ดขาดเหนือรัฐและได้รับการถวายคำแนะนำจากเบนดาฮารา แต่ในปัจจุบันบทบาทของเบนดาฮาราถูกแทนที่โดยเมินเตอรีเบอซาร์ หรือมนตรีข้าหลวง (Menteri Besar) ด้วยระบบราชาธิปไตยภายใต้รัฐธรรมนูญผ่านรัฐธรรมนูญแห่งรัฐยะโฮร์ สุลต่านเป็นประมุขแห่งรัฐยะโฮร์ตามรัฐธรรมนูญ สุลต่านมีกองกำลังทหารอิสระของพระองค์เอง คือ กองกำลังทหารหลวงยะโฮร์ (อัสการ์ ทิมบาลัน เซเตีย เนเกรี ยะโฮร์) สุลต่านยังเป็นประมุขของศาสนาอิสลามในรัฐยะโฮร์ด้วย
รายชื่อผู้ว่าราชการรัฐมะละกา

ผู้ว่าราชการรัฐมะละกา เป็นประมุขแห่งรัฐเชิงพิธีการในรัฐมะละกา ประเทศมาเลเซีย ผู้ดำรงตำแหน่งคนปัจจุบันคืออาลี รุซตัมที่ขึ้นดำรงตำแหน่งในวันที่ 4 มิถุนายน ค.ศ. 2020
รายชื่อ.
ต่อไปนี้คือรายชื่อผู้ว่าราชการรัฐมะละกา
ดังชี บงฟิง กอสตา ซังตุส

ดังชี บงฟิง กอสตา ซังตุส  หรือ ดังชี  เกิดเมื่อวันที่ 18 ตุลาคม พ.ศ. 2526 เป็นนักฟุตบอลชาวบราซิล ปัจจุบันได้ลงเล่นให้กับสโมสรโอเฌเซ นิส ในตำแหน่งกองหลังตัวกลาง และบางครั้งเขาจะเล่นในตำแหน่งกองกลางตัวรับและกองหลังตัวซ้าย
พระเจ้าโปมาเรที่ 3 แห่งตาฮีตี

สมเด็จพระเจ้าโปมาเรที่ 3 แห่งตาฮีตี  เป็นพระมหากษัตริย์ตาฮีตี พระองค์ที่ 3 พระองค์ปกครองตั้งแต่ ค.ศ. 1821 จนกระทั่งสวรรคตในปี ค.ศ. 1827 พระองค์เป็นพระราชโอรสในพระเจ้าโปมาเรที่ 2 แห่งตาฮีตี และสมเด็จพระราชินีเตริโตโอเตไร เตเรโมเอโมเอ
สมเด็จพระเจ้าโปมาเรที่ 3 แห่งตาฮีตี เสด็จพระราชสมภพเมื่อวันที่ 25 มิถุนายน ค.ศ. 1820 และได้รับศีลล้างบาป 10 กันยายน ค.ศ. 1820 พระองค์ได้ครองราชบัลลังก์ในการสวรรคตของพระบิดาของพระองค์ในวันที่ 7 ธันวาคม ค.ศ. 1821 พระองค์ได้รับการสวมมงกุฎเมื่อวันที่ 21 เมษายน ค.ศ. 1824
ตลอดรัชกาลของพระองค์ทรงอยู่ภายใต้การสำเร็จราชการของสมเด็จพระราชินีเตริโตโอเตไร เตเรโมเอโมเอ พระบรมราชชนนี พร้อมด้วยพระราชปิตุจฉา และเตรีอีตารีอา อารีอีปาเออาวาฮีเน พระราชมารดาเลี้ยง
เนื่องจากพระองค์ต้องทรงเข้ารับการศึกษา การปกครองตาฮีตีจึงเป็นหน้าที่ของผู้สำเร็จราชการ พระองค์ทรงครองราชย์ภายใต้สภาผู้สำเร็จราชการจนกระทั่งสวรรคตเมื่อวันที่ 8 มกราคม ค.ศ. 1827 ไอมาตา โปมาเรที่ 4 วาฮีเน พระขนิษฐภคินีจึงได้ครองราชย์ต่อจากพระองค์
โรงเรียนปราณีเนาวบุตร

โรงเรียนปราณีเนาวบุตร เป็นโรงเรียนเอกชนประเภทโรงเรียนสหศึกษา ในสังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่บริเวณตำบลท้ายบ้าน อำเภอเมืองสมุทรปราการ จังหวัดสมุทรปราการ เปิดสอนในระดับชั้นอนุบาลศึกษา ประถมศึกษาต้นและปลาย และมัธยมศึกษาตอนต้น แบบสหศึกษา รัหสโรงเรียน 11100046
สัญลักษณ์ประจำโรงเรียน.
= ระดับชั้นที่เปิดสอน =
ปัจจุบันได้มีการเปิดการเรียนการสอนตั้งแต่ระดับชั้นอนุบาล-มัธยม3
เพลย์เกิร์ล (ภาพยนตร์)

เพลย์เกิร์ล  เป็นภาพยนตร์โรแมนติกคอเมดีในปี ค.ศ. 1941 นำแสดงโดยเคย์ ฟรานซิส ,เจมส์ อีลลิสัน ,ไนเกล บรูค ,มาร์กาเร็ต ฮามิลตัน และแคตเธอริน อเล็กซานเดอร์
โอตสึกิ (ยามานาชิ)

โอตสึกิ (; โรมาจิ: "Ōtsuki-shi") เป็นนครในจังหวัดยามานาชิ ประเทศญี่ปุ่น มีขนาดพื้นที่ 380.30 ตารางกิโลเมตร มีจำนวนประชากร 27,273 คน ในปี ค.ศ. 2012
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เดอะ ช็อกโกแลต โซลเจอร์ (ภาพยนตร์)

เดอะ ช็อกโกแลต โซลเจอร์ เป็นภาพยนตร์ดนตรีอเมริกันในปี ค.ศ. 1941 กำกับโดย รอย์ เดล รูธ
รางวัลที่ได้.
ภาพยนตร์เรื่องนี้ถูกเสนอชื่อเข้าชิง 3 รางวัลออสการ์ ไดแก่
ราชวงศ์โปมาเร

ราชวงศ์โปมาเร  เป็นราชวงศ์ที่ปกครองราชอาณาจักรตาฮีตี ในช่วงระหว่างการก่อตั้งราชอาณาจักรโดยพระเจ้าโปมาเรที่ 1ในปี ค.ศ. 1788 จนกระทั่งพระเจ้าโปมาเรที่ 5 ทรงสละราชบัลลังก์และยกราชอาณาจักรให้ฝรั่งเศสในปี ค.ศ. 1880
ราอีอาเตอา

ราอีอาเตอา  เป็นเกาะที่ใหญ่ที่สุดเป็นอันดับที่สอง (รองจากเกาะตาฮีตี) ของหมู่เกาะโซไซตี ซึ่งเป็นส่วนหนึ่งของดินแดนเฟรนช์โปลินีเซียในมหาสมุทรแปซิฟิกใต้ มีเมืองหลักคืออูตูโรอา
เพลย์บอย บันนี

เพลย์บอย บันนี  เป็นพนักงานเสิร์ฟหญิงในเพลย์บอยคลับ เพลย์บอยคลับถูกเปิดจากเดิมในปี ค.ศ. 1960 จนถึง ค.ศ. 1988 คลับเปิดใหม่ในสถานที่หนึ่งในโรงแรมเดอะ พาล์มสในลาส เวกัส ในปี ค.ศ. 2006 เหล่าบันนีมักจะสวมชุดเครื่องแต่งกายที่เรียกว่า "ชุดบันนี" แรงบันดาลใจจากเสื้อคลุมสวมตัวนำโชคกระต่ายเพลย์บอย ประกอบด้วยชุดรัดทรง ,หูบันนี ,ปกคอเสื้อ ,ข้อมือ และหางปุยฟู
ทางด่วนอาโอโมริ

ทางด่วนอาโอโมริ  หรือชื่อทางการคือ "ทางด่วนโทโฮกุจูกัง สายฮาจิโนเฮะ" เป็นทางด่วนในจังหวัดอาโอโมริ ประเทศญี่ปุ่น ดำเนินงานโดยบริษัททางด่วนนิปปอนตะวันออก เป็นถนนสองเลน มีความยาวทั้งสิ้น 15.6 กิโลเมตร โดยเป็นเส้นทางส่วนต่อขยายจากทางด่วนโทโฮกุ เปิดใช้บริการในปี ค.ศ. 2003
ธีระวัฒน์ ศิริวันสาณฑ์

ธีระวัฒน์ ศิริวันสาณฑ์ (เกิด 10 พฤษภาคม พ.ศ. 2487) เป็นนักการเมืองชาวไทย อดีตรัฐมนตรีช่วยว่าการกระทรวงสาธารณสุข ในรัฐบาลชวน หลีกภัย อดีตกรรมการผู้ช่วยรัฐมนตรีว่าการกระทรวงท่องเที่ยวและกีฬา (ชุมพล ศิลปอาชา) และอดีตสมาชิกสภาผู้แทนราษฎรจังหวัดนครสวรรค์ สังกัดพรรคกิจสังคม ปัจจุบันสังกัดพรรคชาติไทยพัฒนา
ประวัติ.
ธีระวัฒน์ เกิดเมื่อวันที่ 10 พฤษภาคม พ.ศ. 2487 ด้านครอบครัวสมรสกับนางพัฒนา ศิริวันสาณฑ์ อดีตสมาชิกวุฒิสภาจังหวัดนครสวรรค์ มีบุตร 4 คน หนึ่งในนั้นคือพีระเดช ศิริวันสาณฑ์ สมาชิกสภาผู้แทนราษฎรจังหวัดนครสวรรค์ ซึ่งเป็นบุตรคนโต
สำเร็จการศึกษาชั้นมัธยม 8 จากโรงเรียนเตรียมอุดมศึกษา และปริญญาตรีวิศวกรรมศาสตร์ จากคณะวิศวกรรมศาสตร์ จุฬาลงกรณ์มหาวิทยาลัย
การทำงาน.
ธีระวัฒน์ เป็นนักธุรกิจรับเหมาก่อสร้างในชื่อ หจก.พรสวัสดิ์ก่อสร้าง ต่อมาในปี พ.ศ. 2531 ได้รับเลือกตั้งเป็นนายกเทศมนตรีตำบลตาคลี จนถึงปี พ.ศ. 2535 ได้หันเหเข้าสู่งานการเมืองระดับประเทศ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ 4 สมัย สังกัดพรรคกิจสังคม โดยได้รับเลือกตั้งครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม และได้รับเลือกตั้งต่อเนื่อง ในปี พ.ศ. 2535/2 พ.ศ. 2538 และ พ.ศ. 2539 ต่อในปี พ.ศ. 2544 เขาลงสมัครรับเลือกตั้งในนามพรรคชาติไทย แต่ไม่ได้รับเลือกตั้ง กระทั่งในปี พ.ศ. 2549 เขาได้รับเลือกตั้งเป็นสมาชิกวุฒิสภาจังหวัดนครสวรรค์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549
ธีระวัฒน์ เคยได้รับแต่งตั้งเป็นเลขานุการรัฐมนตรีว่าการกระทรวงสาธารณสุข (นายมนตรี พงษ์พานิช) และที่ปรึกษานายสมศักดิ์ เทพสุทิน และรองเลขาธิการนายกรัฐมนตรี
เขาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลนายชวน หลีกภัย เมื่อปี พ.ศ. 2540 ในช่วงที่มีนายรักเกียรติ สุขธนะ เป็นรัฐมนตรีว่าการฯ ต่อมานายรักเกียรติ ลาออกจากตำแหน่งจากกรณีทุจริตจัดซื้อยา และเขาก็ได้ลาออกเพื่อแสดงความรับผิดชอบในครั้งนั้นด้วย
ในปี พ.ศ. 2553 เขาได้รับการแต่งตั้งเป็นกรรมการผู้ช่วยรัฐมนตรีว่าการกระทรวงท่องเที่ยวและกีฬา (ชุมพล ศิลปอาชา) ในรัฐบาล อภิสิทธิ์ เวชชาชีวะ
ในการเลือกตั้ง พ.ศ. 2554 เขาลงสมัครรับเลือกตั้งในเขตเลือกตั้งที่ 5 จังหวัดนครสวรรค์ สังกัดพรรคชาติไทยพัฒนา แต่ไม่ได้รับเลือกตั้ง
สมาชิกสภาผู้แทนราษฎร.
ธีระวัฒน์ ศิริวันสาณฑ์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
เคลติก

เคลติก หรือ เซลติก (Celtic) อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สุลต่านแห่งรัฐเประ

สุลต่านแห่งรัฐเประ เริ่มต้นเมื่อปี ค.ศ. 1528 สุลต่านองค์ปัจจุบันคือ สุลต่านนราซรีน ชาห์ ขึ้นครองราชย์เมื่อวันที่ 29 พฤษคม ค.ศ. 2014 ต่อไปนี้คือรายพระนามสุลต่านแห่งรัฐเประ
ดรัลชรัส ศุขีวิริยะ

ดรัลชรัส ศุขีวิริยะ (เกิด 28 สิงหาคม พ.ศ. 2532) ชื่อเล่น ดาต้า เป็นนักแสดง นักร้อง และนางแบบชาวไทย
ประวัติ.
ดรัลชรัสเป็นชาวกรุงเทพมหานคร เกิดในครอบครัวชาวไทยเชื้อสายจีน มารดาค้าอัญมณี ส่วนบิดาเป็นนักเขียนโปรแกรม จึงตั้งชื่อเล่นเธอว่า ดาต้า (จากคำในภาษาอังกฤษว่า "data") เธอยังมีน้องชายฝาแฝดอีกสองคน ชื่อ รอม กับแรม
ครอบครัวรักดนตรี เธอจึงชอบดนตรีด้วย และหัดร้องเพลงเองแต่เด็ก เมื่ออายุห้าปี ฟังเพลง "แมนอินเดอะมิรเรอร์" (Man in the Mirror) ของไมเคิล แจ็กสัน (Michael Jackson) แล้วสามารถร้องได้จนจบแม้ยังไม่รู้ภาษาอังกฤษ บิดามารดาจึงให้เรียนร้องเพลงอย่างเป็นกิจจะลักษณะกับมณีนุช เสมรสุต และรุ่งโรจน์ ดุลลาพันธ์ ภายหลังได้ประกวดร้องเพลงหลายเวที รางวัลแรกได้จากการประกวดร้องเพลงพระราชนิพนธ์พระบาทสมเด็จพระปรมินทรมหาภูมิพลอดุลยเดชเมื่อเรียนอยู่ระดับประถมศึกษาปีที่ 4 ต่อมา ได้เข้าประกวดร้องเพลงถ้วยพระราชทานชิงชนะเลิศแห่งประเทศไทยเมื่อปี 2548 และได้รางวัลชนะเลิศกับรางวัลขวัญใจผู้ชม ทั้งยังได้ประกวดรายการอื่น ๆ อีกเป็นระยะ ๆ
ดรัลชรัสสำเร็จการศึกษาจากโรงเรียนเซนต์โยเซฟคอนเวนต์ และจากโรงเรียนมัธยมเวบสเตอร์ (Webster High School) สหรัฐอเมริกา ตามลำดับ ภายหลัง ได้เข้าเล่าเรียนในสาขาวิชาดุริยางคศิลป์ตะวันตกที่คณะศิลปกรรมศาสตร์ จุฬาลงกรณ์มหาวิทยาลัย จนสำเร็จและได้เกียรตินิยมอันดับ 1 เมื่อ พ.ศ. 2556
ในเดือนสิงหาคม พ.ศ. 2552 ขณะศึกษาอยู่ ณ จุฬาลงกรณ์มหาวิทยาลัย ดรัลชรัสได้เข้าร่วมและผ่านการประกวดเพื่อเป็นสมาชิกเบบีวอกซ์ (Baby V.O.X.) วงดนตรีเกาหลีใต้ซึ่งเวลานั้นมีชื่อเสียงมาก ดรัลชรัสจึงพักการเรียนเดินทางไปฝึกฝนและเตรียมออกอัลบั้มที่ประเทศเกาหลีใต้ แต่ผ่านไปหนึ่งปีไม่มีผลงาน ครอบครัวจึงสอบถามไปยังบริษัทต้นสังกัด และได้คำตอบว่า ยังไร้ความคืบหน้า ดรัลชรัสจึงเดินทางกลับประเทศไทยเพื่อศึกษาเล่าเรียนต่อ และได้เข้าเป็นนักร้องสังกัดโซนี่มิวสิก ตั้งแต่ พ.ศ. 2554 ตามที่สุทธิพงษ์ วัฒนจัง ผู้บริหารโซนี่มิวสิกทาบทามไว้ตั้งแต่ก่อนเข้าประกวดเป็นสมาชิกเบบีวอกซ์
ใน พ.ศ. 2559 ดรัลชรัสได้แสดงละครเรื่องสั้นของเกาหลีใต้เรื่อง "ยอมให้จับนะ ยัยนางฟ้า" ที่แสดงนำโดยอก แท็ก-ย็อนและซง ฮอ-ยุน ออกอากาศทางเนเวอร์ทีวีแคสต์ การแสดงจากละครเรื่องนี้ ยังทำให้เธอได้รับรางวัลเคเว็บเฟสต์ 2016 ในสาขานักแสดงรับเชิญยอดเยี่ยม
นอกจากภาษาไทยแล้ว ดรัลชรัสสามารถใช้ภาษาอังกฤษ ภาษาฝรั่งเศส และภาษาเกาหลี อนึ่ง ดรัลชรัสยังสามารถเต้น เล่นเปียโน และเล่นเจ็ตสกี ทั้งยังสนใจในจิตรกรรมการวาด (drawing) และการเขียน (painting) ด้วย
ชีวิตส่วนตัว.
วันเสาร์ที่ 3 พฤศจิกายน พ.ศ. 2561 ดรัลชรัสสมรสกับพิบูล พิหเคนทร์ หรือ บอย ประธานเจ้าหน้าที่บริหารบริษัทฮอลลีวูด มูฟวีส์ เอจี หลังคบหากันมานานกว่า 3 ปี
เอชดี 40307 จี

เอชดี 40307 จี  เป็นดาวเคราะห์นอกระบบที่โคจรรอบเขตอาศัยได้ของดาวฤกษ์ เอชดี 40307 อยู่ห่างจะโลกประมาณ 42 ปีแสง ตั้งอยู่ในกลุ่มดาวขาตั้งภาพ ค้นพบโดยวิธีความเร็วแนวเล็ง โดยใช้อุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง ในหอดูดาวท้องฟ้าซีกใต้แห่งยุโรป โดยทีมงานของนักดาราศาสตร์นำ โดย Mikko Tuomi แห่งมหาวิทยาลัยฮาร์ทฟอร์ดเชอร์ และ Guillem Anglada-Escude แห่งมหาวิทยาลัยกอตทิงเกน
ซวน กวิ่ญ

ซวน กวิ่ญ  เป็นนามปากกาของเหงียน ถิ ซวน กวิ่ญ เกิดเมื่อ พ.ศ. 2485 ที่จังหวัดห่าเต็ย บิดาเป็นข้าราชการชั้นผู้น้อย เมื่อมารดาเสียชีวิต บิดาของเขาแต่งงานใหม่ กวิ่ญจึงต้องอาศัยอยู่กับย่า กวิ่ญเข้าร่วมงานกับพรรคคอมมิวนิสต์เวียดนามตั้งแต่ พ.ศ. 2485 โดยทำงานในแผนกศิลปะการแสดง ต่อมาย้ายไปทำงานในกองบรรณาธิการหนังสือพิมพ์วันเหงะเมื่อ พ.ศ. 2507 เสียชีวิตด้วยอุบัติเหตุทางรถยนต์พร้อมกับลืว กวาง หวู สามี และลืว กวิ่ญ เทอ ลูกชายอายุ 12 ปี เมื่อ 29 สิงหาคม พ.ศ. 2531
กวิ่ญเป็นกวีที่ได้รับการยกย่องจากผู้อ่านเป็นจำนวนมาก ส่วนใหญ่เป็นบทกวีเกี่ยวกับความรัก โดยบทที่มีชื่อเสียงมากที่สุดคือ “คลื่น”
วิทยาลัยเทคโนโลยีบริหารธุรกิจรักไทย มุกดาหาร

วิทยาลัยเทคโนโลยีบริหารธุรกิจรักไทย มุกดาหาร เป็นวิทยาลัยอาชีวศึกษาเอกชน ในสังกัดสำนักงานคณะกรรมการส่งเสริมการศึกษาเอกชน ก่อตั้งขึ้นเมื่อปี พ.ศ. 2547 ตำบลมุกดาหาร อำเภอเมือง จังหวัดมุกดาหาร จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชสชีพชั้นสูง (ปวส.)
เอชดี 169830 บี

เอชดี 169830 บี  เป็นดาวเคราะห์นอกระบบที่มีมวล 3 เท่าของดาวพฤหัสบดี เนื่องจากเป็นมวลระดับสูง ดาวดวงนี้มีแนวโน้มมากที่สุดที่จะเป็นดาวเคราะห์ก๊าซยักษ์ คล้ายกับดาวพฤหัสบดี และดาวเสาร์ในระบบสุริยจักรวาลของเราเอง โคจรอยู่รอบ ๆ ดาวฤกษ์ของมันทุก ๆ 262 วัน
เอชดี 169830

เอชดี 169830  เป็นดาวแคระเหลือง-ขาว (สเปกตรัมประเภท F9V) ตั้งอยู่ในกลุ่มดาวคนยิงธนู ตั้งอยู่ห่างจากระบบสุริยะ 118.46 ปีแสง
ดาวฤกษ์.
ดาวฤกษ์นี้จัดประเภทเป็นสเปกตรัมประเภท F7V หมายถึงสีของโฟโตสเฟียร์ ของดาวฤกษ์นี้เป็นสีเหลือง-ขาว มันใช้เวลา 9.5 วันสำหรับดาวฤกษ์เพื่อหมุนหนึ่งครั้งรอบ ๆ แกนของตัวเอง ดาวฤกษ์นี้เป็น 40% มีมวลที่มากขึ้น และ 84% มีขนาดใหญ่กว่าดวงอาทิตย์
ระบบดาวเคราะห์.
ในวันที่ 15 เมษายน ค.ศ. 2000 ทีมเจนีวาค้นหาดาวเคราะห์นอกระบบ ได้ประกาศการค้นพบของดาวเคราะห์ 3 มวลดาวพฤหัสบดี เอชดี 169830 บี โคจรอยู่ใน 226 วัน 3 ปีต่อมาในวันที่ 30 มิถุนายน ค.ศ. 2003 ทั้งสองทีมเดียวกันโดยใช้วิธีการเดียวกับการค้นพบของดาวเคราะห์ 3.5 มวลดาวพฤหัสบดี เอชดี 169830 ซี โคจรรอบกึ่งกลางระหว่างระยะทางของดาวอังคาร และดาวพฤหัสบดี (หรือในช่วงกลางของแถบดาวเคราะห์น้อย) ในระบบสุริยะจากดาวฤกษ์
โอเปิล โอเมก้า

โอเปิล โอเมก้า  เป็นรถยนต์นั่งขนาดใหญ่ (Full-Size Car) รุ่นล่าสุดที่ผลิตโดยโอเปิล เริ่มผลิตเมื่อปี พ.ศ. 2529 เพื่อทดแทนรุ่นเดิม คือ โอเปิล คอมมอเดอร์  และโอเปิล เรคคอร์ด  จนเลิกผลิตลงในปี พ.ศ. 2546 เนื่องจากความนิยมในรถยนต์ขนาดใหญ่ลดลง และรถยุโรปและเอเชียหลายๆ ยี่ห้อก็เริ่มยุบรถขนาดใหญ่กับรถขนาดกลางเพื่อให้เหลือรถขนาดกลางรุ่นเดียวเท่านั้น รวมถึงการเลิกผลิตรถขนาดใหญ่โดยไม่มีรถรุ่นใหม่มาแทนอีกด้วย ซึ่งหลังจากนั้นเปอโยต์และซีตรอง ผู้ผลิตจากฝรั่งเศสก็ยุบรถขนาดใหญ่ให้เหลือเพียงรถขนาดกลาง ผู้ผลิตจากญี่ปุ่นหลายรายก็เลิกผลิตรถขนาดใหญ่เช่นเดียวกัน เช่น มิตซูบิชิ มาสด้า ฮอนด้า เป็นต้น
ในปี พ.ศ. 2551 โอเปิล กลับมาทำตลาดอีกครั้งในชื่อ โอเปิล อินซิกเนีย.
รุ่นที่ 1 (พ.ศ. 2529-2536).
โอเปิล โอเมก้า รุ่นที่ 1 เริ่มผลิตเมื่อปี พ.ศ. 2529 ใช้ชื่อ Omega A ออกมาเพื่อเป็นรถรุ่นเปลี่ยนโฉมของ Opel Rekord โอเมก้ารุ่นนี้ มีเครื่องยนต์เบนซิน 1.8 ,2.0 ,2.4 ,2.6 ,3.0 ,3.6 และ 4.0 ลิตร และเครื่องยนต์ดีเซล 2.3 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 สปีด โดยเกียร์ธรรมดา 6 สปีดจะมีเฉพาะในรุ่นที่ขายโดยใช้ชื่อแบรนด์ Lotus เท่านั้น มีฐานการประกอบที่ประเทศเยอรมนี ,สหราชอาณาจักรและบราซิล นอกจากนี้ โอเปิลยังส่งรถไปให้วอกซ์ฮอลล์และเชฟโรเลตจำหน่ายอีกด้วย
รุ่นที่ 2 (พ.ศ. 2537-2542).
โอเปิล โอเมก้า รุ่นที่ 2 เริ่มผลิตเมื่อปี พ.ศ. 2537 ใช้ชื่อ Omega B มีการออกแบบใหม่หมด จากรุ่นเดิมที่เป็นทรงเหลี่ยมๆ โอเมก้ารุ่นนี้ มีเครื่องยนต์เบนซิน 2.0 ,2.5 และ 3.0 ลิตร เป็น V6 ในรุ่น 2.5 และ 3.0 ลิตร และเครื่องยนต์ 2.0 และ 2.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด มีฐานการประกอบที่ประเทศเยอรมนี
ในประเทศไทย บริษัท พระนครยนตรการ จำกัด เคยนำเข้า Omega B มาจำหน่ายในประเทศไทยพร้อมๆ กับรุ่น Calibra และ Corsa ในช่วงที่รัฐบาลมีนโยบายลดภาษีนำเข้ารถยนต์ เมื่อปี พ.ศ. 2537
รุ่นที่ 2 รุ่นปรับโฉม (พ.ศ. 2542-2546).
โอเปิล โอเมก้า รุ่นที่ 2 รุ่นปรับโฉมเริ่มผลิตเมื่อฤดูใบไม้ร่วงปี พ.ศ. 2542 ใช้ชื่อ Omega B FL เพราะดูเหมือนเป็นการไมเนอร์เชนจ์มาจากรุ่นเดิม โดยเปลี่ยนเฉพาะด้านหน้าของรถและรายละเอียดย่อยๆ เท่านั้น มีการส่งออกภายใต้ชื่อวอกซ์ฮอลล์และคาดิลแลค เครื่องยนต์เป็นเครื่องยนต์เบนซิน 2.0 ,2.2 ,2.5 ,2.6 ,3.0 และ 3.2 ลิตร และเครื่องยนต์ดีเซล 2.0 ,2.2 และ 2.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 และ 5 สปีด มีฐานการประกอบที่ประเทศเยอรมนี โอเมก้ารุ่นนี้ถือเป็นรุ่นสุดท้าย เนื่องจากโอเปิล เวคตร้า  รถขนาดกลางประเภท D-Segment ในอดีตของโอเปิลก็ถูกพัฒนาให้ใหญ่ขึ้นให้ใกล้เคียงกับรถ D-Segment ทั่วโลกแล้ว อีกทั้งรถขนาดใหญ่ประเภท E-Segment ชาวยุโรปก็มองว่ามันไม่มีความจำเป็นในการซื้อหามาใช้เลยแม้แต่น้อย ทำให้โอเปิลต้องยุติการพัฒนาโอเมก้าในปี พ.ศ. 2546 ไปเนื่องจากต้องการยุบรวมโอเมก้าและเวคตร้าด้วยกัน เพื่อพัฒนารถรุ่นอินซิกเนีย แต่ในเร็วๆ นี้ได้มีข่าวว่าโอเปิลจะนำชื่อ Omega มาปัดฝุ่นใหม่อีกครั้ง โดยใช้พื้นฐานของคาดิลแลค รถระดับหรูในเครือ General Motors และคาดว่าจะเปิดตัวได้ในปลายปีนี้
เป็ดยักษ์ลอยน้ำ

เป็ดยักษ์ลอยน้ำ เป็นประติมากรรมลอยน้ำ ออกแบบโดยศิลปินชาวดัตช์ชื่อโฟลเรินไตน์ โฮฟมัน และเป็นเป็ดยางที่มีขนาดใหญ่ที่สุดในโลก
ประวัติ.
เป็ดยางที่มีขนาดใหญ่ที่สุดในโลกได้รับการสร้างขึ้นโดยศิลปินชาวดัตช์ชื่อโฟลเรินไตน์ โฮฟมัน ใน ค.ศ. 2007 ซึ่งมีขนาดที่ประมาณ 16.5 x 20 x 32 เมตรและมีน้ำหนักกว่า 600 กิโลกรัม ตั้งแต่ ค.ศ. 2007 มันได้รับการจัดแสดงในอัมสเตอร์ดัม (เนเธอร์แลนด์), โลมเมิล (เบลเยียม), โอซากะ (ญี่ปุ่น), ซิดนีย์ (ออสเตรเลีย), เซาเปาลู (บราซิล) และฮ่องกง (จีน) จนถึงวันที่ 9 มิถุนายน ค.ศ. 2013 แล้วจึงค่อยไปแสดงอยู่ที่สหรัฐอเมริกา
แนวคิด.
โฟลเรินไตน์ โฮฟมัน ผู้สร้างเป็ดยักษ์ลอยน้ำ พยายามที่จะสร้างความบันเทิงให้กับโลกโดยใช้ทัวร์ในชื่อ "ความสุขกระจายทั่วโลก" ขึ้นในปี ค.ศ. 2007 เขามีวัตถุประสงค์เพื่อรำลึกถึงความทรงจำในวัยเด็กของทุกคนโดยการจัดแสดงเป็ดยักษ์ลอยน้ำใน 14 เมือง โดยเริ่มต้นจากเมืองของเขาเองคือกรุงอัมสเตอร์ดัม ในประเทศเนเธอร์แลนด์ เป็ดยักษ์ลอยน้ำถูกสร้างขึ้นด้วยพีวีซีกว่า 200 แผ่น โดยสามารถเปิดช่องด้านหลังของเป็ดยักษ์ตัวนี้เพื่อให้ฝ่ายสถาปัตย์/เจ้าหน้าที่สามารถดำเนินการตรวจสอบร่างกายของเป็ดยักษ์ลอยน้ำ นอกจากนี้ ยังมีพัดลมในตัวของมันเพื่อที่จะสามารถขยายตัวได้ตลอดเวลาไม่ว่าสภาพอากาศจะดีหรือไม่ดีก็ตาม
การตอบรับ.
เป็ดยักษ์ลอยน้ำได้รับความสนใจจากผู้คนเป็นจำนวนมาก และได้รับการกล่าวถึงในวงกว้างเมื่อครั้งจัดแสดง ณ อ่าววิกตอเรีย เขตบริหารพิเศษฮ่องกง
ดับเบิลยูเอเอสพี-18

ดับเบิลยูเอเอสพี-18  เป็นดาวฤกษ์ที่มีโชติมาตรเท่ากับ 9 ตั้งอยู่ในกลุ่มดาวนกฟีนิกซ์ทางซีกโลกใต้ มีมวล 1.25 มวลดวงอาทิตย์
ระบบดาวเคราะห์.
ในปี ค.ศ. 2009 โครงการซุเปอร์WASP ได้ประกาศว่ามีดาวพฤหัสบดีร้อนขนาดใหญ่ประเภทดาวเคราะห์นอกระบบ ดับเบิลยูเอเอสพี-18บี โคจรอยู่ใกล้กับดาวฤกษ์นี้
ราฟีญา (นักฟุตบอลเกิด พ.ศ. 2528)

มาร์ซียู ราฟาแอล เฟเรย์รา จี โซซา  หรือรู้จักกันในชื่อ ราฟีญา  เกิดเมื่อวันที่ 7 กันยายน พ.ศ. 2528 เป็นนักฟุตบอลชาวบราซิล เล่นในตำแหน่งกองหลังตัวขวา ปัจจุบันลงเล่นให้กับเซาเปาลูในบราซิล
เกลาดิโอ ปิซาร์โร

เกลาดิโอ มิเกล ปิซาร์โร โบซิโอ  เกิดเมื่อวันที่ 3 ตุลาคม พ.ศ. 2521 เป็นนักฟุตบอลชาวเปรู ปัจจุบันลงเล่นให้กับสโมสรฟุตบอลไบเอิร์นมิวนิก ในตำแหน่งกองหน้า โดยเขามีจุดเด่นในการทำประตูด้วยลูกโหม่ง
ในวันที่ 23 ตุลาคม พ.ศ. 2553 ปิซาร์โรได้ทำประตู 133 ประตู โดยทำลายสถิติของฌีโยวานี แอลเบร์ ทำให้ปิซาร์โร เป็นนักฟุตบอลชาวต่างชาติที่ทำประตูได้มากที่สุดในประวัติศาสตร์ของการแข่งขันฟุตบอลในประเทศเยอรมนี ในการแข่งขันนัดระหว่างแวร์เดอร์เบรเมิน กับโบรุสซีอาเมินเชินกลัทบัค ต่อมาในเดือนเมษายน พ.ศ. 2556 ปิซาร์โรได้เป็นผู้เล่นกองหน้าที่ประสบความสำเร็จมากที่สุดในประวัติศาสตร์ของบุนเดิสลีกา ด้วยการทำประตูมากถึง 166 ประตู
สนุกเกอร์ 6-แดง

สนุกเกอร์ หกแดง หรือ 6-แดง  เป็นกีฬาสนุกเกอร์ชนิดหนึ่งที่มีลูกหกแดงบนโต๊ะที่จะเล่น ตรงกันข้ามกับสนุกเกอร์ตามมาตรฐานจะเล่นกันสิบห้าลูก โดยกฎกติกาอื่น ๆ ยังไม่เปลี่ยนแปลง ซึ่งหมายความว่า อาจจะมีการฟาวล์มากขึ้นและมีผลในการรวมคะแนนด้วย โดยโต๊ะสนุกเกอร์จะใช้ขนาดเดียวกับในโต๊ะ 15 แดงแบบเดิม และรูปแบบที่ถูกออกแบบมาก็เพื่อมีเฟรมน้อยลงด้วย เนื่องจากลูกแดงน้อยลง และรูปแบบอื่น ๆ กำลังได้รับการพิจารณาเช่นกัน
6-แดง จะเป็นความหวังที่จะฟื้นความนิยมในสนุกเกอร์เป็นกีฬาที่มีผู้ชม แบบเดียวทางกับ Twenty20 ที่ได้ทำไว้ในคริกเกต จิมมี ไวต์ ได้กล่าวว่าสนุกเกอร์หกแดงมีอีกทางหนึ่งที่จะช่วยเพิ่มความนิยมของเกม อาลี คาร์เตอร์ ยังได้กล่าวว่าเขามีความสนใจในการเล่นหกแดง
เป็นครั้งแรกที่การจัดการแข่งขัน อินเตอร์เนชันแนล ทัวร์นาเมนต์ ในหกแดงจะมีแข่งขันในเดือนกรกฎาคม ปี 2008 พร้อมด้วย ริกกี วอลเดน ที่ชนะ สจ็วต บิงแฮม ในรอบสุดท้าย การแข่งขันหกแดงถูกจัดขึ้นในระหว่างมี เวิลด์สนุกเกอร์แชมเปี้ยนชิป 2009 ซึ่งเป็นโชว์ที่เกี่ยวข้องกับการแข่งขันที่น็อกเอาต์ในหนึ่งเฟรม ในศึกสุดท้าย โทนี โนวส์ ชนะ โรส มูเยอร์ วัย 13 ปี ด้วยคะแนน 52–18 ซึ่งตั๋วในชั้นต้นชมฟรี อย่างไรก็ตาม การแข่งขันในอนาคตมีจะการจ่ายเงินเพื่อเข้าชม ในเวิลด์แชมเปี้ยนชิป 2009 จะถูกจัดขึ้นในไอร์แลนด์ระหว่างวันที่ 15-18 ธันวาคม ปี 2009 มาร์ก เดวิส ชนะ มาร์ก วิลเลียมส์ 6–3 ในรอบสุดท้าย จนกลายเป็นแชมป์คนแรกของโลกของสนุกเกอร์หกแดง
กลุ่มกระจุกดาราจักรหญิงสาว

กลุ่มกระจุกดาราจักรหญิงสาว  หรือ กลุ่มกระจุกดาราจักรท้องถิ่น  เป็นกลุ่มกระจุกดาราจักรผิดปกติ ที่ประกอบด้วยกลุ่มกระจุกหญิงสาว นอกเหนือจากกลุ่มท้องถิ่น ซึ่งจะประกอบด้วยดาราจักรทางช้างเผือก กับแอนดรอเมดา ไม่น้อยกว่า 100 กลุ่มดาราจักรและกลุ่ม ตั้งอยู่ภายในเส้นผ่าศูนย์กลางของ 33 เมก้าพาร์เซก (110 ล้านปีแสง) มันเป็นหนึ่งในล้านของกลุ่มกระจุกดาราจักรในจักรวาล
ช็อง จิน-อุน

ช็อง จิน-อุน (เกาหลี: ) ส่วนใหญ่มักระบุในเครดิตเป็น จินอุน (Jinwoon) เป็นนักร้องและนักแสดงชาวเกาหลีใต้ โดยเปิดตัวเป็นสมาชิกกลุ่มทูเอเอ็มในเดือนกรกฎาคม ค.ศ. 2008 เขาเริ่มอาชีพการแสดงใน ค.ศ. 2012 ด้วยรายการ "ทะยานสู่ฝัน บัลลังก์แห่งดาว 2" ของ KBS
ประวัติ.
จิน-อุนเกิดเมื่อวันที่ 2 พฤษภาคม ค.ศ. 1991 ที่โซล ประเทศเกาหลีใต้
เขาจบการศึกษาชั้นมัธยมศึกษาตอนปลายจาก BaekAhm High School เขากับอนยูจากชายนี และซอฮย็อนจากเกิลส์เจเนอเรชัน มีคะแนนสูงสุดในการสอบ SATs ระดับมัธยมศึกษาตอนปลายในระดับประเทศ เขาเรียนที่มหาวิทยาลัยแทจิน คณะการละครและทัศนศิลป์ ในชั้นเดียวกันกับซึล-อง สมาชิกร่วมวง จิน-อุนเป็นที่รู้จักว่ามีความใกล้ชิดกับกลุ่ม 91-liners เช่น นิโคล ช็องจากคารา ซน ดง-อุนจากบีสต์ ในวันที่ 7 ตุลาคม ค.ศ. 2013 เขาประสบอุบัติเหตุรถยนต์และเข้ารับการผ่าตัด ปัจจุบันกำลังอยู่ในระยะฟื้นฟู
Park Mi So ลูกพี่ลูกน้อง เป็นสมาชิกเกิร์ลกรุปเคป็อปเกาหลีใต้ชื่อ "TAHITI"
ทาคาฮิโระ มิซึโยชิ

ทาคาฮิโร มิซูโยชิ （#เปลี่ยนทาง ; ）เป็นผู้กำกับภาพยนตร์สารคดีชาวญี่ปุ่น。
ประวัติข้อมูลส่วนตัว.
หลังจบการศึกษาจากมหาวิทยาลัยวาเซดะแล้ว เขาได้กลายเป็นช่างภาพฝีมือดีและได้เป็นผู้กำกับรายการโทรทัศน์ญี่ปุ่น ได้เข้าร่วมรายการ Contents Creation Program ของมหาวิทยาลัยโตเกียวตั้งแต่ปี 2007 งานแรกของการกำกับภาพยนตร์คือ Blue Symphony ซึ่งออกแสดงต่อสาธารณะในปี 2008 ในงานภาพยนตร์โตเกียวนานาชาติครั้งที่ 21
เนื้อสัตว์

เนื้อสัตว์ เป็นเนื้อของสัตว์ที่มนุษย์บริโภคเป็นอาหาร มนุษย์เป็นสัตว์กินทั้งพืชและเนื้อ ล่าและฆ่าสัตว์เอาเนื้อมาตั้งแต่สมัยก่อนประวัติศาสตร์ จุดเริ่มต้นของอารยธรรมทำให้มนุษย์นำสัตว์มาเลี้ยง เช่น ไก่ แกะ หมูและปศุสัตว์ และนำมาใช้ในการผลิตเนื้อสัตว์ในระดับอุตสาหกรรมในที่สุด
เนื้อสัตว์ประกอบด้วยน้ำและโปรตีนเป็นส่วนใหญ่ และโดยปกติกินร่วมกับอาหารอย่างอื่น เนื้อสัตว์นั้นกินดิบ ๆ ได้ แต่ปกติจะกินสุกและสามารถปรุงรสได้หลายวิธี หากไม่ผ่านการแปรรูป เนื้อสัตว์จะเน่าในเวลาไม่กี่วัน การเน่าเสียของเนื้อสัตว์นั้นเกิดจากการติดเชื้ออันมิอาจหลีกเลี่ยงได้ และจากการย่อยสลายโดยแบคทีเรียและฟังไจ ซึ่งอาจจะมาจากตัวเนื้อสัตว์เอง มาจากมนุษย์จัดการกับเนื้อสัตว์ และจากกระบวนการปรุงอาหาร
การบริโภคเนื้อสัตว์นั้นมีหลากหลายทั่วโลก ขึ้นอยู่กับวัฒนธรรม หรือศาสนา หรือสถานะทางเศรษฐกิจ ผู้กินมังสวิรัติเลือกไม่กินเนื้อ ด้วยเหตุผลด้านจริยธรรม สิ่งแวดล้อม ศาสนาหรือสุขภาพ ซึ่งสัมพันธ์กับการผลิตและบริโภคเนื้อสัตว์
โดยส่วนใหญ่ เนื้อสัตว์หมายถึงกล้ามเนื้อโครงร่างและไขมันและเนื้อเยื่ออื่น ๆ ที่เกี่ยวข้อง แต่อาจหมายถึงเนื้อเยื่อที่กินได้ เช่น เครื่องในสัตว์ ในทางกลับกัน เนื้อสัตว์ บางครั้งใช้เรียกอย่างจำกัด คือหมายถึงเพียงเนื้อของสัตว์เลี้ยงลูกด้วยนม (หมู, ปศุสัตว์, แกะ, ฯลฯ) ที่ถูกเลี้ยงดูและเตรียมไว้ให้มนุษย์บริโภค แต่ไม่รวมถึงปลา สัตว์ทะเลต่าง ๆ สัตว์ปีก หรือสัตว์ชนิดอื่น ๆ
พลกฤษณ์ หงษ์ทอง

พลกฤษณ์ หงษ์ทอง (เกิด 30 กันยายน พ.ศ. 2496) อดีตรัฐมนตรีช่วยว่าการกระทรวงอุตสาหกรรม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดพระนครศรีอยุธยา สังกัดพรรคกิจสังคม 2 สมัย และสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย
ประวัติ.
พลกฤษณ์ หงษ์ทอง เกิดเมื่อวันที่ 30 กันยายน พ.ศ. 2496 เป็นน้องชายของคุณหญิงธิดา พงษ์พานิช ภริยานายมนตรี พงษ์พานิช สำเร็จการศึกษาระดับปริญญาตรีด้านเศรษฐศาสตร์ จากประเทศสหรัฐอเมริกา
การทำงาน.
พลกฤษณ์ ได้รับเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยา สังกัดพรรคกิจสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และในปี พ.ศ. 2539 ต่อมาในปี พ.ศ. 2544 และ พ.ศ. 2548 เขาลงสมัครรับเลือกตั้งในระบบบัญชีรายชื่อ สังกัดพรรคไทยรักไทย และได้รับเลือกตั้งทั้งสองสมัย
พลกฤษณ์ ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย เมื่อปี พ.ศ. 2540 
สมาชิกสภาผู้แทนราษฎร.
พลกฤษณ์ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
บกเปี้ยน

บกเปี้ยน, ปกเปี้ยน, บอกเปง, บกแปลง หรือ โบะปยี่น  เป็นเมืองที่ตั้งอยู่ทางตอนใต้ของภาคตะนาวศรี ประเทศพม่า
ประวัติ.
เมืองบกเปี้ยนในอดีตเคยเป็นส่วนหนึ่งของรัฐไทยมาก่อน ต่อมาได้ตกเป็นส่วนหนึ่งของอาณานิคมบริติชราชของสหราชอาณาจักรตามสนธิสัญญากำหนดเส้นเขตแดนที่ทำไว้ 3 ฉบับ คือ ปี 2441, 2474 และ 2475 ในช่วงปี พ.ศ. 2444 ได้มีการจัดทำสำมะโนครัวประชากร บกเปี้ยนมีประชากรทั้งหมด 7,255 คน จำนวนนี้ร้อยละ 53 พูดภาษาสยาม, ร้อยละ 20 พูดภาษามลายู และร้อยละ 18 พูดภาษาพม่า
ช่วงปี พ.ศ. 2533–2534 ได้มีการตั้งฐานทัพพม่าในชุมชนไทยและเริ่มจำกัดสิทธิชาวไทยมากขึ้น สองปีให้หลังก็มีการส่งพระสงฆ์เข้าแทรกซึมตามวัดไทยแต่เดิม ชาวไทยในบกเปี้ยนจึงเริ่มอพยพออกมายังประเทศไทย ขณะที่ชาวพม่าได้เข้าจับจองที่ดินของชาวไทยที่ละทิ้งไป
วงศ์บอน

วงศ์บอน (ชื่อวิทยาศาสตร์: "Araceae") เป็นวงศ์ของพืชมีดอกที่เป็นพืชใบเลี้ยงเดี่ยว ที่มีดอกเป็นดอกช่อแบบช่อเชิงลดมีกาบ (spadix) ประกอบด้วยสมาชิก 140 สกุลและประมาณ 4,075 ชนิด ส่วนใหญ่กระจายพันธุ์ในโลกใหม่เขตร้อน บางส่วนอยู่ในเขตร้อนของโลกเก่าและเขตอบอุ่นทางเหนือ ยางของพืชวงศ์นี้มีพิษ 
อนุกรมวิธาน.
วิวัฒนาการชาติพันธุ์.
ตารางวิวัฒนาการชาติพันธุ์จาก Angiosperm Phylogeny Website
บันทึกฟอสซิล.
วงศ์บอนเป็นหนึ่งในพืชที่มีบันทึกฟอสซิลที่เก่าแก่ที่สุดในบรรดาพืชดอก โดยฟอสซิสแรกปรากฏขึ้นในช่วงยุคครีเทเชียสตอนต้น ฟอสซิลที่สำคัญจากยุคครีเทเชียสตอนต้น ได้แก่: "Spixiarum kipea", aroid จากบราซิลในสมัย Aptian ตอนปลาย "Orontiophyllum ferreri" ใบ aroid จากสเปนในสมัย Albian ตอนปลาย และ "Turolospadix bogneri" ช่อเชิงลดมีกาบ aroid จากสเปนในสมัย Albian ตอนปลาย
วงศ์เตยทะเล

วงศ์เตยทะเล หรือ Pandanaceae เป็นวงศ์ของพืชมีดอกที่พบในเขตร้อนของโลกเก่า พืชในวงศ์นี้เป็นไม้ยืนต้นหรือไม้เลื้อย พบตามระดับน้ำทะเลตามชายหาด ไปจนถึงภูเขาระดับป่าเมฆ ผลมีเมล็ดเดียว วงศ์นี้น่าจะอุบัติขึ้นในช่วงปลายยุคครีเทเชียส
ระบบ APG II ใน พ.ศ. 2546 จัดให้วงศ์นี้อยู่ในอันดับ Pandanales ในกลุ่มพืชใบเลี้ยงเดี่ยว มีชนิดพันธุ์ที่รู้จัก 982 ชนิด ซึ่งวงศ์นี้ประกอบด้วย 5 สกุล ได้แก่
โดยสกุล "Pandanus" เป็นสกุลที่สำคัญที่สุดในวงศ์
สกุลเตยทะเล

สกุลเตยทะเล หรือ Pandanus เป็นสกุลของพืชใบเลี้ยงเดี่ยวที่มีสมาชิกประมาณ 600 สปีชีส์ มีลักษณะคล้ายปาล์ม ดอกแยกเพศแยกต้น เป็นพืชพื้นเมืองในโลกเก่าเขตร้อน อยู่ในอันดับ Pandanales วงศ์ Pandanaceae
ตัวอย่างชนิดพันธุ์.
<templatestyles src="Div col/styles.css"/>
ไสว พัฒโน

ไสว พัฒโน (1 ตุลาคม พ.ศ. 2477 - 8 พฤศจิกายน พ.ศ. 2561) เป็นอดีตรองประธานสภาผู้แทนราษฎร อดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดสงขลา 8 สมัย ในสังกัดพรรคประชาธิปัตย์ เป็นบิดานายไพร พัฒโน อดีตนายกเทศมนตรีนครหาดใหญ่
ประวัติ.
ไสว เกิดเมื่อวันที่ 1 ตุลาคม พ.ศ. 2477 ที่ตำบลควนลัง อำเภอหาดใหญ่ จังหวัดสงขลา เป็นบุตรนายปลื้ม นางกนกวรรรณ พัฒโน (สกุลเดิม: สุดสุข) ด้านครอบครัวสมรสกับละเอียด พัฒโน (สกุลเดิม: ทองเลิศ) มีบุตรคือ ไพร พัฒโน อดีตนายกเทศมนตรีนครหาดใหญ่
สำเร็จการศึกษาจากโรงเรียนมหาวชิราวุธ จังหวัดสงขลา, โรงเรียนเซนต์คาเบรียล และโรงเรียนราชินี แล้วระดับปริญญาตรี นิติศาสตรบัณฑิต จากมหาวิทยาลัยธรรมศาสตร์
งานการเมือง.
อดีตประกอบอาชีพทนายความ และเคยเป็นสมาชิกสภาจังหวัด 2 สมัย ก่อนที่จะได้รับการชักชวนโดย หม่อมราชวงศ์เสนีย์ ปราโมช ให้มาลงรับสมัครเลือกตั้งสมาชิกสภาผู้แทนราษฎรจังหวัดสงขลา และได้รับเลือกตั้งเป็นครั้งแรก ใน พ.ศ. 2518 แต่ในครั้งต่อมา (พ.ศ. 2519) ไม่ได้ลงสมัครรับเลือกตั้ง และกลับมาได้รับเลือกตั้งอีกครั้งใน พ.ศ. 2522 และได้รับเลือกเรื่อยมา จนถึง พ.ศ. 2538 ก่อนที่จะวางมือทางการเมือง เนื่องจากปัญหาสุขภาพ 
ไสว พัฒโน ได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอก เปรม ติณสูลานนท์ เมื่อปี พ.ศ. 2529 ต่อมาได้รับเลือกเป็นรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 16 และได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงคมนาคม ในรัฐบาลชวน หลีกภัย เมื่อเดือนกันยายน พ.ศ. 2535 และต่อมาในเดือนกันยายน พ.ศ. 2536 เขาได้รับโปรดเกล้าฯ แต่งตั้งให้ไปดำรงตำแหน่งรัฐมนตรีว่าการกระทรวงยุติธรรม แทนสุวิทย์ คุณกิตติ ซึ่งถูกปรับออกจากตำแหน่ง
สมาชิกสภาผู้แทนราษฎร.
ไสว พัฒโน ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
ถึงแก่อนิจกรรม.
ไสว ถึงแก่อนิจกรรมด้วยโรคชรา ณ โรงพยาบาลสงขลานครินทร์ อำเภอหาดใหญ่ จังหวัดสงขลา เมื่อวันที่ 8 พฤศจิกายน พ.ศ. 2561 สิริอายุ 84 ปี มีพิธีพระราชทานเพลิงศพเมื่อวันที่ 12 พฤศจิกายน พ.ศ. 2561 ณ วัดโคกนาว อำเภอหาดใหญ่ จังหวัดสงขลา
วงศ์สับปะรด

วงศ์สับปะรด หรือ  เป็นวงศ์ของพืชมีดอกที่เป็นพืชใบเลี้ยงเดี่ยว มีสมาชิกประมาณ 3,170 สปีชีส์ โดยเป็นพืชพื้นเมืองในเขตร้อนของทวีปอเมริกา มีบางสปีชีส์พบในเขตกึ่งร้อน และมี 1 สปีชีส์ที่เป็นพืชพื้นเมืองในแอฟริกาตะวันตก คือ  จัดอยู่ในอันดับ Poales แต่มีความแปลกเพราะเป็นวงศ์เดียวในอันดับนี้ที่มีเนกตารีและรังไข่อยู่ใต้วงชั้นของกลีบดอก ลักษณะรังไข่อยู่ใต้วงชั้นของกลีบดอกนี้เป็นลักษณะของวงศ์ย่อย  มีสมาชิกที่เป็นพืชอิงอาศัย เช่น "Tillandsia usneoides" และพืชบก เช่น สับปะรด ("Ananas comosus") 
พืชในวงศ์นี้บางสปีชีส์ในป่าอเมซอนที่ไม่มีราก จึงใช้ส่วนกลางของดอกรองรับน้ำจากฝนที่ตกลงมา บางต้นรับได้มากถึง 10 ลิตร กลายเป็นเสมือนแอ่งน้ำบนต้นไม้สูงสำหรับสัตว์หลายประเภทใช้ประโยชน์ ทั้งเป็นแหล่งน้ำของนกและลิง ทั้งดื่มและอาบน้ำ รวมถึงเป็นแหล่งวางไข่และใช้ชีวิตของแมลงต่าง ๆ เช่น ยุง หรือแมลงปีกแข็ง หรือ ด้วง บางครั้งอาจเก็บน้ำไว้มากจนรับน้ำหนักไม่ไหว จนหักโค่นลงมา บางต้นเป็นแหล่งที่อยู่อาศัยของสัตว์ต่าง ๆ ถึง 400 สปีชีส์
วงศ์ผักปลาบ

วงศ์ผักปลาบ (Commelinaceae) เป็นวงศ์ของพืชมีดอก อยู่ในอันดับ Commelinales มีสมาชิกประมาณ 650 สปีชีส์ใน 40 สกุล มีความหลากหลายทั้งในโลกเก่าและโลกใหม่ โดยในสกุลเดียวกันจะพบทั้งสองที่ มีรูปร่างที่ผันแปรโดยเฉพาะดอกและช่อดอก
เฉลิมพล เอกอุรุ

เฉลิมพล เอกอุรุ (19 สิงหาคม พ.ศ. 2488 – 4 มีนาคม พ.ศ. 2559) อดีตตุลาการศาลรัฐธรรมนูญ
ถึงแก่อนิจกรรม.
เฉลิมพล เสียชีวิตเมื่อวันที่ 4 มีนาคม พ.ศ. 2559 เนื่องจากหัวใจล้มเหลวเฉียบพลัน และมีพิธีพระราชทานเพลิงศพเมื่อวันที่ 11 มิถุนายน พ.ศ. 2559 ณ วัดโสมนัสวิหาร
นางงามจักรวาล 2006

นางงามจักรวาล 2006  เป็นการจัดการประกวดนางงามจักรวาล ครั้งที่ 55 จัดขึ้นเมื่อวันที่ 24 กรกฎาคม พ.ศ. 2549 (ตามเวลาของประเทศไทย) ณ เมืองลอสแอนเจลิส รัฐแคลิฟอร์เนีย สหรัฐ โดยนาตาลี เกลโบวา นางงามจักรวาล 2005 จากประเทศแคนาดา ได้มอบมงกุฏแก่ ซูเลย์กา ริเบรา เมนโดซา จากปวยร์โตรีโก ครองตำแหน่งนางงามจักรวาล 2006 โดยเป็นการชนะเลิศครั้งที่ห้าของปวยร์โตรีโก
ผลการประกวด.
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มีผู้เข้าประกวด 86 คน ดังนี้
<templatestyles src="Col-begin/styles.css"/>
สมเด็จพระราชาธิบดีโมโชโชที่ 2 แห่งเลโซโท

สมเด็จพระราชาธิบดีโมโชโชที่ 2 แห่งเลโซโท  (2 พฤษภาคม 1938 - 15 มกราคม 1996) หรือพระนามเดิม คอนแสตนติน เบเรง ซีอีโซ  เป็นพระมหากษัตริย์แห่งเลโซโทตั้งแต่ปี 1966 จนกระทั่งพระองค์ถูกเนรเทศในปี 1990 และกลับมาครองราชย์ครั้งที่สองในปี 1995 จนกระทั่งพระองค์เสด็จสวรรคตในปี 1996
ในรัชกาลของสมเด็จพระราชาธิบดีโมโชโชที่ 2 นั้น พระองค์ค่อนข้างมีอำนาจทางการเมืองที่จำกัด ในช่วงที่เลอาบัว โจนาธานเป็นนายกรัฐมนตรีของประเทศเลโซโท ประเทศถูกควบคุมจากรัฐบาล ในปี 1970 พระองค์ถูกปลดจากราชบัลลังก์ แต่ยังทรงพระอิสริยยศเป็นพระมหากษัตริย์ เพื่อที่จะฟื้นฟูอำนาจของพระองค์หลังจากที่พรรคของพระองค์แพ้การเลือกตั้ง พระองค์จึเสด็จลี้ภัยไปยังเนเธอร์แลนด์ โจนาธานถูกปลดในปี 1986 พระมหากษัตริย์ได้รับอำนาจคืนมาบ้าง แต่พระองค์ถูกปลดจากพระอิสริยยศในปี 1990 ในขณะที่โอรสของพระองค์เจ้าชายเดวิด โมฮาโต เบเร ซีอีโซถูกบีบบังคับให้เป็นพระมหากษัตริย์ พระองค์ทรงลี้ภัยไปที่สหราชอาณาจักร ต่อมาพระองค์สามารถกลับมาครองราชย์ได้อีกในปี 1995 แต่ปีต่อมาพระองค์ก็ประสบอุบัติเหตุทางรถยนต์และเสด็จสวรรคต เจ้าชายเดวิด โมฮาโต เบเร ซีอีโซพระโอรสของพระองค์จึงครองราชย์ต่อทรงพระนามว่า "สมเด็จพระราชาธิบดีเลตซีที่ 3 แห่งเลโซโท"
ราชวงศ์โบคัสซา

ราชวงศ์โบคัสซา  หรือ ราชวงศ์บอกาซา เป็นราชวงศ์ที่ปกครองจักรวรรดิแอฟริกากลาง สถาปนาขึ้นโดยสมเด็จพระจักรพรรดิโบคัสซาที่ 1 ปกครองตั้งแต่ 4 ธันวาคม ค.ศ. 1976 จนกระทั่งถูกโค่นล้มเมื่อ 21 กันยายน ค.ศ. 1979
รายพระนามสมาชิกในราชวงศ์โบคัสซา.
สมเด็จพระจักรพรรดิโบคัสซาที่ 1 ทรงมีโอรส-ธิดา 40 พระองค์ จากพระชายา 19 พระองค์ เช่น
เปตองในกีฬาแห่งชาติครั้งที่ 41 – คู่ผสม

"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์ 
ประเภทคู่ผสม มีนักกีฬาที่เข้าร่วมการแข่งขัน 11 ทีม จาก 11 จังหวัด โดยแข่งขันแบบพบกันหมด คะแนนที่ดีที่สุดอันดับ 1–4 เข้ารอบต่อไป แข่งขันระหว่างวันที่ 10–11 ธันวาคม พ.ศ. 2555 สนามที่ใช้ในการแข่งขันคือสนามเปตองภายในสนามกีฬาสมโภชเชียงใหม่ 700 ปี
คาซูมิงาเซกิ

คาซูมิงาเซกิ (; โรมาจิ: "Kasumigaseki") เป็นย่านหนึ่งในเขตชิโยดะ กรุงโตเกียว ประเทศญี่ปุ่น เป็นที่ตั้งของหน่วยงานรัฐบาล กระทรวง และองค์กรที่สำคัญของประเทศ
ไดโครโตฟอส

ไดโครโตฟอส (Dicrotophos) เป็นสารออร์กาโนฟอสเฟต ประเภทสารยับยั้งเอนไซม์อะซิติลโคลีนเอสเทอเรส ใช้เป็นยาฆ่าแมลงประเภทปากดูด เจาะ หรือกัด ในพืชผลทางการเกษตร
สารจะถูกดูดซึมเข้าไปในต้นพืชได้มากกว่าร้อยละ 50 และสามารถออกฤทธิ์อยู่ได้นาน 7–21 วัน
อีพีเอ็น

อีพีเอ็ (อังกฤษ : EPN) เป็นยาฆ่าแมลง ประเภท ฟอสโฟโนไธโอเอท ใช้เป็นหัวยาและผสมกับสารเคมีเกษตรชนิดอื่น ๆ ในการเพาะปลูก ข้าว ข้าวโพด พืชตระกูลแตง ไม้ผล ไม้ดอกไม้ประดับ เพื่อกำจัดแมลงหลายชนิด เช่น หนอนเจาะสมอฝ้าย หนอนกอข้าว แมลงดำหนาม
โปรตอน เพอร์โซนา

โปรตอน เพอร์โซนา  เป็นรถยนต์นั่งขนาดเล็ก (Compact Car) ที่ผลิตโดยโปรตอน เริ่มผลิตเมื่อปี พ.ศ. 2550 เพื่อมาแทนที่รุ่นเก่า คือ โปรตอน วีรา  โปรตอน วาจา  และโปรตอน เจนทู  โดยเฉพาะรุ่น Wira และปัจจุบันมีรุ่นใหม่มาทดแทน คือ โปรตอน อินสไปรา  และโปรตอน เพรเว่  โปรตอน เพอร์โซนาเป็นรถที่ใช้ชิ้นส่วนร่วมกับรถรุ่น Gen-2 และ Satria Neo ทำให้ทั้งเจนทูและซาเทรีย นีโอมีเส้นสายที่มาจากเพอร์โซนาอย่างชัดเจน โปรตอน เพอร์โซนามีเครื่องยนต์ 1.6 ลิตร แบบ Campro ของ Lotus ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด ปัจจุบันเพอร์โซนายังคงมีจำหน่ายอยู่ แต่โมเดลจะเป็น MY2012 เนื่องจากรถรุ่นใหม่คือ Inspira และ Preve ออกจำหน่ายแล้ว
ในประเทศไทย บริษัท พระนครยนตรการ จำกัด ได้นำเข้าเพอร์โซนาเข้ามาจำหน่ายเมื่อปลายปี พ.ศ. 2551 โดยมีทั้งรุ่นธรรมดาและรุ่นที่มีการติดตั้งก๊าซธรรมชาติ CNG เป็นรุ่นเครื่องยนต์ 1.6 ลิตร ใช้เทคโนโลยีจากรถ Lotus ประเทศอังกฤษ และด้วยความที่เป็นรถมาเลเซีย จึงมีราคาที่ถูกกว่าคู่แข่งในระดับเดียวกัน และได้มีการปรับโฉม Minorchange เป็นแบบเดียวกับเพอร์โซนารุ่น Elegance ที่ขายอยู่ในมาเลเซีย
ดักกลาส โรดริเกวซ (นักฟุตบอล)

ดักกลาส โรดริเกวซ เกิดเมื่อวันที่ 16 มีนาคม ค.ศ. 1982 เป็นนักฟุตบอลชาวบราซิล ล่าสุดเป็นหัวหน้าผู้ฝึกสอนให้กับดราก้อน ปทุมวัน กาญจนบุรี ในไทยลีก 2 
ก่อนหน้านี้เขาได้เลิกเตะฟุตบอลอาชีพและหันไปเป็นผู้ช่วยผู้ฝึกสอนและผู้ฝึกสอนนักเตะเยาวชนของสโมสรฟุตบอลราชบุรี มิตรผล ซึ่งในอดีตเขาเคยเล่นในตำแหน่งกองหน้าให้กับสโมสรนี้มาก่อน และต่อมาเขาได้ลงเล่นพร้อมกับเป็นผู้ช่วยผู้ฝึกสอนให้กับชัยนาท ฮอร์นบิล ในไทยลีก 2
ลูกชายของเขา ไมคอน คาร์โดโซ่ ได้เซ็นสัญญากับ สโมสรฟุตบอลไบเอิร์นมิวนิก ชุดเยาวชน เมื่อวันที่ 1 มกราคม 2025
ฟาโรห์เวกาฟ

หลักฐานรับรอง.
ฟาโรห์ที่มีพระนามว่า "คูทาวีเร" ปรากฏในบันทึกพระนามกษัตริย์แห่งตูรินในฐานะผู้ปกครองพระองค์แรกของราชวงศ์ที่สิบสามแห่งอียิปต์ อย่างไรก็ตาม นักวิชาการบางคนโดยเฉพาะ คิม รีฮอล์ตได้โต้แย้งว่า ผู้ที่บันทึกพระนามกษัตริย์นี้อาจจะสับสนระหว่างพระนาม "คูทาวีเร" กับพระนาม "เซเคมเร คูทาวี โซเบคโฮเทป" และส่งผลให้ ฟาโรห์เวกาฟกลายเป็นฟาโรห์พระองค์แรกของราชวงศ์ที่สิบสาม แทนที่พระองค์จะอยู่ในช่วงกลางของราชวงศ์โดยเฉพาะอย่างยิ่งฟาโรห์เซเคมเร คูทาวี โซเบคโฮเทป ซึ่งได้รับการยืนยันจากรีฮอล์ตและนักไอยคุปต์วิทยาอื่น ๆ รวมถึงดาร์เรล เบเกอร์ ให้พระองค์เป็นฟาโรห์พระองค์แรกของราชวงศ์ที่สิบสามและเป็นพระราชโอรสของฟาโรห์อเมนเอมฮัตที่ 4
จารึกจากอไบดอส ซึ่งมีอายุย้อนไปถึงปีที่ 4 แห่งการครองราชย์ของพระองค์ ได้บันทึกเกี่ยวกับการอุทิศพระองค์เพื่อรักษาถนนขบวนในเขตเวปวาเวต (พิพิธภัณฑ์อียิปต์ เจอี 35256) ซึ่งถูกฟาโรห์เนเฟอร์โฮเทปที่ 1 แย่งชิงไป แต่แอนโธนี ลีฮาย เสนอความเห็นว่า เดิมแล้วจารึกนี้มาจากรัชสมัยของฟาโรห์เวกาฟ ซึ่งดาร์เรล เบเกอร์คิดเห็นเช่นเดียวกัน แต่ไม่ใช่กับรีฮอล์ต ซึ่งเสนอความเห็นว่า ผู้มี่โปรดให้สร้างจารึกนี้ขึ้น เดิมน่าจะเป็นฟาโรห์พระองค์อื่นในราชวงศ์ที่สิบสามพระนามว่า เซต เมอร์อิบเร
อาภาพร กรทิพย์

อาภาพร กรทิพย์ (โอ๋) มีชื่อจริงคือ ปัญฑารีย์ ยศกุลโรจน์ เกิดเมื่อวันที่ 2 กุมภาพันธ์ พ.ศ. 2507 เป็นชาวอำเภอหนองบัว จังหวัดนครสวรรค์ ได้รับตำแหน่งธิดาฉลากคุ้มเกล้าเมื่อปี พ.ศ. 2523
ประวัติ.
เริ่มเข้าวงการด้วยการถ่ายโฆษณา แสดงแบบ และแสดงภาพยนตร์เรื่องแรก "ดอกฟ้าและโดมผู้จองหอง" คู่กับ ไกรสร แสงอนันต์ ที่สร้างชื่อเสียงอีกเรื่องคือ "ดาวพระศุกร์" คู่กับ สรพงษ์ ชาตรี และมีผลงานทางภาพยนตร์ต่อเนื่องในบทนางเอกและนางรอง 
ต่อมาจึงได้เล่นละครทางโทรทัศน์ทางช่อง 5 แสดงร่วมกับ 2 ดาราเจ้าบทบาท ลินดา ค้าธัญเจริญ และสุรัตนา ข้องตระกูล ในเรื่อง "สตรีที่โลกลืม" ของชุติมา สุวรรณรัต และรับบทเป็นนางเอกเต็มตัวในเรื่อง "ทัดดาวบุษยา" คู่กับ ยุรนันท์ ภมรมนตรี ทางช่อง 5 และที่มีชื่อเสียงคือ "สายโลหิต" คู่กับ ฉัตรชัย เปล่งพานิช ทางช่อง 3 จากนั้นจึงมีละครต่อมาเป็นช่วง ๆ โดยภายหลังรับบทสมทบและบทแม่ ก่อนหายไปสักพักและกลับมารับบทแม่ในละครยุคหลัง ๆ จนถึง พ.ศ. 2550 ปัจจุบันทำกิจการร้านกาแฟแถวสะพานใหม่
รายชื่อรางวัลที่ธงไชย แมคอินไตย์ได้รับ

รางวัลที่ได้รับของ ธงไชย แมคอินไตย์ ในวงการบันเทิงประเภทรางวัลทางด้านดนตรี ละคร ภาพยนตร์ รวมทั้งรางวัลส่งเสริมภาพลักษณ์ และรางวัลอื่นๆที่ไม่เกี่ยวข้องกับผลงาน ที่ได้รับตั้งแต่ปี พ.ศ. 2527 - ปัจจุบัน
รางวัลรวมทุกประเภท.
หมายเหตุ : ไม่รวมเครื่องราชอิสริยาภรณ์ และเหรียญเชิดชูเกียรติต่างๆ
เกียรติประวัติ.
เกียรติประวัติที่สำคัญ โดยสถาบันต่างๆ ทั้งภาครัฐ และภาคเอกชน มีการมอบรางวัล รวมทั้งทำการสำรวจ และจัดอันดับบุคคล ตลอดจนผลงานที่โดดเด่น และมีภาพลักษณ์ที่เป็นแบบอย่างด้านต่างๆ เพื่อเป็นขวัญและกำลังใจให้กับศิลปิน ในส่วนของธงไชยมีรายละเอียดบางส่วนดังนี้
เล ขา เฟียว

พลเอกอาวุโส เล ขา เฟียว (27 ธันวาคม พ.ศ. 2474 – 7 สิงหาคม พ.ศ. 2563) เป็นนักการเมืองชาวเวียดนามซึ่งดำรงตำแหน่งเลขาธิการพรรคคอมมิวนิสต์เวียดนามตั้งแต่เดือนธันวาคม พ.ศ. 2540 ถึงเดือนเมษายน พ.ศ. 2544 Le Kha Phieu รับราชการในกองทัพประชาชนเวียดนามในช่วงสงครามอินโดจีนครั้งที่ 1 และ 2 เข้าร่วมในสงครามกัมพูชาและเป็นหัวหน้าแผนกการเมืองทั่วไปของกองทัพประชาชนเวียดนาม
ประวัติ.
เลขาเฟียวเกิดเมื่อ 27 ธันวาคม พ.ศ. 2474 ที่ชุมชนดงเค อำเภอดงเซิน จังหวัดทัญฮว้า ในอดีตอาณานิคมอินโดจีนของฝรั่งเศส เฟียวเข้าร่วมกับพรรคคอมมิวนิสต์เมื่อ พ.ศ. 2482 และเข้าร่วมในการต่อต้านฝรั่งเศส เขาสำเร็จการศึกษาจากวิทยาลัยการทหาร และไปศึกษาต่อทางด้านการทหารในสหภาพโซเวียต ขณะเป็นทหารในกองทัพ เขาได้ร่วมรบในสงครามอินโดจีนทั้งสองครั้ง และได้ไปประจำการในกัมพูชาตั้งแต่ พ.ศ. 2527 – 2531 จากนั้น ได้เข้าสู่คณะกรรมการกลางของพรรคใน พ.ศ. 2534 และได้เป็นคณะกรรมการถาวรใน พ.ศ. 2539 นโยบายของเขาเน้นอนุรักษนิยมที่กังวลผลกระทบจากการปฏิรูปตลาด แต่วางตัวเป็นกลางต่อการใช้นโยบายโด๋ยเม้ย เขาออกจากคณะกรรมการกลางใน พ.ศ. 2533
ถึงแก่อสัญกรรม.
เลขาเฟียวถึงแก่อสัญกรรมด้วยวัย 89 ปีเมื่อเวลา 02:52 น. ของวันที่ 7 สิงหาคม พ.ศ. 2563 ในฮานอยหลังจากป่วยมาระยะหนึ่ง 
เพื่อเป็นเกียรติแก่สหายเลขาเฟียว คณะกรรมการกลางพรรคคอมมิวนิสต์เวียดนาม, สมัชชาแห่งชาติสาธารณรัฐสังคมนิยมเวียดนาม, ประธานาธิบดีแห่งสาธารณรัฐสังคมนิยมเวียดนาม, รัฐบาลสาธารณรัฐสังคมนิยมเวียดนาม, และคณะกรรมการกลางปิตุภูมิเวียดนาม ได้เห็นพ้องอนุมัติจัดพิธีศพของสหายเลขาเฟียวเป็นพิธีศพระดับชาติ โดยพิธีศพจัดขึ้นที่ National Funeral House กรุงฮานอย พิธีคาราวะศพเริ่มตั้งแต่เวลา 20:00 น. ของวันที่ 14 สิงหาคม 2020 ถึง 12:00 น. ของวันที่ 15 สิงหาคม 2020 และให้มีกำหนดการระยะเวลาไว้ทุกข์ 2 วัน ทั่วประเทศสำหรับการถึงแก่อสัญกรรมของเขาระหว่างวันที่ 14 ถึง 15 สิงหาคม พ.ศ. 2563 โดยร่างของเขาถูกฝังไว้ที่สุสานมายดัชในฮานอย
เมอลายูอิซลัมเบอราจา

เมอลายูอิซลัมเบอราจา  เป็นวลีทางการเมืองที่ใช้ในบรูไน แปลว่า "ราชาธิปไตยอิสลามมลายู" เป็นปรัชญาการปกครองของบรูไนที่สมเด็จพระราชาธิบดีฮัสซานัล โบลเกียห์ ทรงประกาศในเดือนมกราคม พ.ศ. 2527 จุดประสงค์ของระบอบนี้คือเพื่อต่อต้านการนับถือศาสนาอิสลามแบบเคร่งครัดจากภายนอก ต่อต้านแนวคิดโลกิยนิยม และสร้างความชอบธรรมให้กับการปกครองของราชวงศ์ วิชาเมอลายูอิซลัมเบอราจาได้รับการกำหนดให้เป็นวิชาบังคับในโรงเรียนและมหาวิทยาลัย และทำให้เกิดข้อห้ามทางศาสนาหลายประการที่เป็นเอกลักษณ์ของสังคมบรูไน
เหงียน วัน ลิญ

เหงียน วัน ลิญ  เป็นเลขาธิการพรรคคอมมิวนิสต์เวียดนามตั้งแต่เดือนธันวาคม พ.ศ. 2529 – มิถุนายน พ.ศ. 2534 เขามีบทบาทสำคัญในการสนับสนุนนโยบายปฏิรูปเศรษฐกิจหรือโด๋ยเม้ย และริเริ่มให้ถอนทหารเวียดนามออกจากกัมพูชา
ลิญเกิดในฮานอยเมื่อ 1 กรกฎาคม พ.ศ. 2458 มีชื่อเดิมว่าเหงียน วัน กุ๊ก เขาไปเติบโตที่ภาคใต้และเข้าร่วมกับพรรคคอมมิวนิสต์ ระหว่างสงครามโลกครั้งที่ 2 เขาถูกฝรั่งเศสจับขังไว้ เมื่อพ้นโทษเขาได้ทำงานกับเล สวน ซึ่งเป็นสมาชิกพรรคที่โดดเด่นในภาคใต้ หลังการรวมเวียดนาม เขาได้เป็นคณะกรรมการเมืองโฮจิมินห์ซิตี แต่ต่อมาได้หมดบทบาททางการเมือง เมื่อ พ.ศ. 2521–2522 เพราะคัดค้านการใช้นโยบายสังคมนิยมในดินแดนที่เป็นเวียดนามใต้เดิม เสียชีวิตด้วยโรคมะเร็งตับเมื่อ 27 เมษายน พ.ศ. 2541 ในโฮจิมินห์ซิตี
เล ดึ๊ก เถาะ

เล ดึ๊ก เถาะ  เป็นสมาชิกอาวุโสของพรรคคอมมิวนิสต์เวียดนาม และเป็นผู้ที่เข้าร่วมการเจรจาจนเกิดข้อตกลงสันติภาพปารีส ที่ยุติการแทรกแซงทางทหารของสหรัฐในสงครามเวียดนาม
เถาะเกิดเมื่อ 14 ตุลาคม พ.ศ. 2454 ที่จังหวัดห่านาม บิดาเป็นเจ้าหน้าที่ของรัฐบาลอาณานิคมฝรั่งเศส เถาะเข้าร่วมในการต่อต้านฝรั่งเศสโดยเป็นผู้ร่วมก่อตั้งพรรคคอมมิวนิสต์อินโดจีน เคยถูกจับและถูกจำคุกหลายปี เมื่อถูกปล่อยตัวจึงเข้าร่วมกับโฮจิมินห์ เขาเป็นคณะกรรมการกลางของพรรคคอมมิวนิสต์ที่รับผิดชอบสาขาพรรคในภาคใต้
ในปี พ.ศ. 2516 เถาะได้รับรางวัลโนเบลสาขาสันติภาพ ร่วมกับเฮนรี คิสซินเจอร์ แต่เขาปฏิเสธรับรางวัลดังกล่าว
เถาะมีบทบาทสำคัญในการรุกรานกัมพูชาเมื่อ พ.ศ. 2521 และต่อต้านการปฏิรูปเศรษฐกิจ ผลของแรงกดดันจากนานาชาติทำให้เขาต้องออกจากคณะกรรมการกลางใน พ.ศ. 2529 เถาะเสียชีวิตเมื่อ 13 ตุลาคม พ.ศ. 2533 ซึ่งทำให้เวียดนามยอมอ่อนข้อในปัญหากัมพูชา
งูเห่าพ่นพิษ

งูเห่าพ่นพิษ  เป็นงูเห่ากลุ่มหนึ่ง ที่สามารถพ่นพิษออกจากต่อมพิษได้ แทนที่จะกัดเหมือนงูเห่าหรืองูทั่วไป 
งูเห่าพ่นพิษ สามารถพ่นพิษได้ไกลถึง 2 เมตร โดยแรงบีบจากกล้ามเนื้อบีบต่อมพิษและบังคับออกผ่านไปยังข้างหน้าหลุมที่ซอกของเขี้ยว แต่เดิมเคยเชื่อว่า งูเห่าพ่นพิษออกมาจากการไล่ลมออกจากปอดเพื่อขับพิษไปข้างหน้า ซึ่งได้รับการพิสูจน์แล้วว่าผิด 
พิษของงูเห่าพ่นพิษหากถูกผิวหนังจะไม่เกิดผลใด ๆ แต่ถ้าโดนเข้าตา จะทำให้ตาบอดได้ หากไม่ได้รับการรักษาที่ถูกวิธีและท่วงทันเวลา เพราะมีฤทธิ์ทำให้กระจกตาบวม ซึ่งงูก็จะเล็งที่ตาของศัตรูที่มาคุกคามด้วย ซึ่งพิษของงูเห่าพ่นพิษมีผลกระทบและทำให้เหยื่อมีอาการอัมพาตได้รุนแรงกว่างูเห่าทั่วไป 
งูเห่าพ่นพิษมีรูปร่างและลักษณะทั่วไปคล้ายกับงูเห่าชนิดที่พ่นพิษไม่ได้ ยากแก่การแยกแยะได้จากลักษณะภายนอก พบแพร่กระจายพันธุ์ได้ทั้งในทวีปเอเชียและแอฟริกา สำหรับในประเทศไทยมีงูเห่าพ่นพิษอยู่ 2 ชนิด
การจำแนก.
แอฟริกา:
เอเชีย:
นอกจากนี้แล้วยังมีงูบางชนิดที่ไม่จัดว่าเป็นงูเห่า ก็ยังสามารถพ่นพิษได้ด้วย เช่น งูเห่าพ่นพิษคอวงแหวน ("Hemachatus haemachatus") ที่พบในทวีปแอฟริกา และงูเขียวหางไหม้หมั่งฉั่น ("Protobothrops mangshanensis") ที่พบเฉพาะในมณฑลหูหนาน ประเทศจีน